नई दिल्ली। उत्तर प्रदेश सरकार ने उन्नाव रेपकांड के आरोपी बीजेपी विधायक कुलदीप सिंह सेंगर की सुरक्षा हटा ली है। विधायक को वाई श्रेणी की सुरक्षा मिली हुई थी। प्रिंसिपल सेक्रेटरी (गृह) ने कहा कि विधायक के खिलाफ 12 अप्रैल को रेप और किडनैपिंग की एफआईआर दर्ज होने के बाद सुरक्षा हटा ली गई थी। विधायक फिलहाल सीबीआई की कस्टडी में हैं। एक सूत्र ने बताया कि सेंगर के माखी आवास पर तैनात 4 पुलिसवालों और उनके 3 गनर्स को सर्विस से हटा लिया गया है।